dh-unibe/image-text_koenigsfelden-charters-post-1500 huggingface dataset:
Ich, Hensli Strebel von Lupffen, vergich offenlich und tuon kunt mengklichem mit disem brieff, das ich uff mittwuch nechst vor pfinsten
im sybenzigostn̄ und nûn jare, offenlich zuͦ gerichtt gesessn̄ bin an offnˀ, gewonlicheˀ richttstat zuͦ Kungsveldn̄ in dem closteˀ innamen und
anstatt der hochwirdign̄, wolgebornē fröwn̄, frow Appolonien, greffin von Hochenberg, eptissin zuͦ Kûngsveldn̄ und eines gemeinen coventꝰ
daselbs, ouch von sunders enpfelens wegn̄ des ersamen, wisn̄ Hans Cristans, hoffmeistˀ des genantē gotzhus, mines besundeˀ
liebn̄ hern̄. und kament alhie fûr mich in offen, verbannē gericht die erbrn̄, fromē Anna Wollebin mitt irem zuͦgebnē vogtt, Clewin
Lang, alhie von Lupffn̄ an einem und Hans Cristan, hoffmeistˀ zuͦ Kûngsveldn̄, am andrn̄ teyl. offnett da die genant Anna Wollebin
mit irem rechttgebnen vogt, Clewin Lang, durch iren fûrsprechn̄, wie sy mit guͦtˀ, zitlicheˀ vorbetrachtung durch irs nutz
und fromē willn̄ rechtt und redlich vˀkouft und zekouffn̄ gebn̄ hett fûr sich und all ir erbn̄ den obgenantē erwirdign̄ fròwen zuͦ
Kûngsveldn̄ und allen irn nachkomen try ackˀ, gelegn̄ uff Langn̄ Lind, werent ob fierzechn̄ juharten, zwein stossent harfûr an den
Meliweg und hinden an Birhart holtz, der ander lit zw̄sschn̄ den studen hinden an den zweyen stost heruff gegem Hagester an
die obren stràs. und wer ouch des kouffs von den genantē iren gnaͤdign̄ fròwn̄ usgewist und bezalt und lies nach diser offnung
fûrē an ein rechtt durch iren fûrsprechn̄, wie sy dye ackˀ ufgebn̄ und vertigen soͤlt den genantē erwirdign̄ fròwn̄ odeˀ irem obgenanten hoffmeistˀ, das sy oder ir nachkomē jetz und hienach daran habent werēt und krafft hett, des fragt ich, obgenanter
richttˀ, rechttes umb und ward da mit urtel erteylt uff den eyd, das die obgenāt Anna Wollebin und ir vogtt, Clewi Lang, die selbn̄
ackˀ da vor gerichtt ufgebn̄t und enzichent fûr sich und all ir erbn̄ mitt ir hend, in min, des obgenantē richtters, hand und ich, obgenantˀ richttˀ, von des gerichts wegn̄ fûreˀ die gemeltn̄ ackˀ in antwurttn̄ und vertign̄ soͤlt ussz mineˀ hand in des genanten
hoffmeisters hand alsz zuͦ sineˀ und siner gnaͤdign̄ frow eptissin und eines gemeinen covents und aller ir nachkomen handen.
dissz alles von stunden beschach mit aller gewarsami, worttn̄ und werckn̄, so darzuͦ notturfftig ist, als urtel und recht gebn̄ hatt
darnach, abeˀ nach mineˀ urfrag uff den eyd gemein urtell gab, das alles rechtt beschechn̄ wer und ouch billich krafft und
machtt habent soͤlt, jetz und hienach, an alle infell und gebrestn̄, dessz begert nù der obgenant Hans Cristan sinen gnaͤ¬
dign̄ fròwn̄ und im urkûnd von de gerichtt, das im zuͦ gebn̄ und mit minem, des obgenantē hoffmeisters, Hans Cristans,
von des gerichts wegn̄ ingesiḡl zuͦ besigln̄ erkennt ward, doch minen gnaͤdign̄ fröwn̄ und mir ane schadn̄. hye by
und mitt warent und gezûgent die fromē, erbrn̄ Heini Sigrist von Windisch, Hans Rey von Lupffn̄, Heini Rey vō Lupffn̄, Gebhatˀ
von Windisch, Wolleb von Lupffn̄ und andeˀ erbeˀ lùten vil und gnuͦd von dem gerichtt.
Koͤnigsf. 786
K ✳
✳ B ✳ 9 ✳
Nͦ✳ 2
✳
diser brief wiset umb iij aͤker ✳ die ligend
uff Lang Lind un̄ sind koft vō der Wollebinē
ze Hùsen ✳
an Kùngsfeld₎ ✳
Staatsarchiv
AARGAU
✳ sind ob xiiij juchart₎